Nemzetközi Bajuszparti és Farsang
Február 11. szombat. 19:00. Grand Café ( Szeged, Deák Ferenc u. 18)
“Mi is kicsit le vagyunk sokkolva, hogy már hatodik alkalommal hódolunk az arcszőrzetnek a helyen, ami művészmozinak indult, de végül borotvaellenes tüntetések helyszíneként híresült e-írja a grand Café honalpján.- Mivel hagyománytisztelőek vagyunk, ezért a játékszabályok a megszokottak: egy hónapotok van impozáns bajszot növeszteni, majd azt egy elég konkrét parti keretén belül bemutatni a megjelent hasonszőrűeknek (bocsánat). Nem haragszunk meg, ha mindezt megtámogatjátok egy ötletes jelmezzel, ami egyben kibúvót is jelent azoknak, akik születési defektusuknál fogva képtelenek arcszőrzetet növeszteni. (Itt jegyeznénk meg, hogy bár megtűrjük, de hímnemű vendégeinknél az álbajusz ragasztását nem tartjuk követendő példának!)

Mint minden évben, idén is igyekszünk gondoskodni a szórakoztatásotokról, ezért meghívtuk a budapesti körökben egyre nagyobb népszerűségre szert tevő, éppen első lemezével turnézó, mediterrán-balkáni, klezmer, olasz forradalmi, ska, rock, némi swing és még sok más világzenei stílust elegyítő zenét játszó 10 tagú fesztiválzenekart, a Fran Palermot.”

Kinek áll jobban?

A zenekar után a Rádió Mi lemezlovasai szolgáltatják a talpalávalót.

Megyeri & Sokol (New Wave, EBM, Electro, Pop, Indie, Industrial)

Sambafriqua (Funk, Afro, Disco)

Undorgrund (Indie, Alter, Pop, Punk)

A legjobb bajszot és jelmezt természetesen idén is díjazzák.

A jegyek száma korlátozott, és kizárólag elővételben kaphatóak.
bajusz